**OBRAZLOŽENJE**

**Prijedloga** **2. izmjena Programa potpora poljoprivredi na području Općine Vidovec**

**za razdoblje 2021. do 2025. godine**

**I. PRAVNI TEMELJ**

Pravni temelj za donošenje 2. izmjena Programa potpora poljoprivredi na području Općine Vidovec za razdoblje 2021. do 2025. godine sadržan je u članku 36. Zakona o poljoprivredi („Narodne novine“ broj 42/20, 127/20, 52/21 i 152/22)te u članku 31. Statuta Općine Vidovec („Službeni vjesnik Varaždinske županije“ broj 20/21).

**II. OSNOVNA PITANJA I PRIKAZ STANJA KOJE SE UREĐUJE AKTOM**

Program potpore poljoprivredi na području Općine Vidovec za razdoblje 2021. do 2025. godini donijelo je Općinsko vijeće Općine na 4. sjednici održanoj dana 03. studenog 2021. donosi. Program je dopunjen i izmijenjen na 6. sjednici održanoj dana 21.12.2021. godine. Program i Izmjene Programa objavljene su u „Službenom vjesniku Varaždinske županije“ broj 90/21 i 24/22).

Ovim prijedlogom predlaže se sljedeće:

Članak 1.

U članku 4. Programa potpora poljoprivredi na području Općine Vidovec („Službeni vjesnik Varaždinske županije“ broj 90/21 i 24/22 – dalje u tekstu: Program) kod podnaslova MJERA 1. Sufinanciranje osiguranja poljoprivrednih usjeva i nasada, stavak 2. mijenja se i glasi:

Maksimalan iznos sredstava potpore po jednom korisniku iznosi do 25 % od ukupne premije osiguranja, a najviše do ~~5000,00 kn~~ 800,00 EUR po korisniku godišnje.

Članak 2.

U članku 4. Programa kod podnaslova MJERA 2. Sufinanciranje troškova prihrane pčelinjih zajednica stavak 2. se mijenja i glasi:

Potpora će se odobriti korisniku za kupnju hrane za prihranu pčela. Potpora se ostvaruje u visini od ~~20,00 kn~~ 10,00 EUR po jednoj pčelinjoj zajednici.

Stavak 3. mijenja se i glasi: Najveći iznos potpore je ~~2.000,00 kn~~ 500,00 EUR po korisniku godišnje.

Sredstva za ostvarivanja prava iz ovog prijedloga osiguravaju se u Proračunu Općine Vidovec.